# Anderssen debiutas

### Straipsnis iš Vikipedijos, laisvosios enciklopedijos.

Anderssen debiutas pradedamas 1.a3 ėjimu. Pavadintas šachmatininko Adolf Anderssen garbei. Jis 3 kartus šiuo ėjimu pradėjo partiją mače prieš Paul Morphy.
Debiutas gana retas, nes juo mažai pasiekiama vystant figūras ar užimant centrą. Kai kuriais atvejais baltųjų debiute 1.a3 ėjimas gali būti naudingas, bet prarasti tempą pirmuoju ėjimu neverta. Kadangi Anderssen’o ėjimas retai naudojamas, jis laikomas nestandartiniu ėjimu ir klasifikuojamas A00 numeriu Šachmatų debiutų enciklopedijoje.
1.a3 nėra pats blogiausias debiutinis ėjimas. Nors tai ir nėra pats konstruktyviausias ėjimas, tačiau jis nėra ir destruktyvus, kaip, pavyzdžiui, 1.f3 (Barnes debiutas). Kai kurie žaidėjai šį debiutą naudoja siekdami psichologinio efekto arba tikisi, kad jis padės kaunantis prieš oponentą geriau išmanantį debiutų teoriją.
Tarp populiarių atsakų į Anderssen debiutą yra ėjimas 1…d5 kuriuo be užuolankų pretenduojama į lentos centrą, ir 1…g6, kuris parengia flanketo rikį prieš santykinai susilpnėjusį baltųjų valdovės flangą. Atsakas 1…e5 taip pat galimas, tačiau baltieji tada gali žaisti 2.c4, virstantį Siciliškąja gynyba, tik atvirkščiomis spalvomis ir kurioje pėstininkas a3 laukelyje gali būti naudingas. Kitas variantas – 2.e4 Žf6 3.Žc3, virstantis Mengarini debiutu.

Rodomas puslapis "http://lt.wikipedia.org../../../a/n/d/Anderssen_debiutas.html"

Kategorija: Šachmatai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Italiano
- Polski
- Português